Marcus Hellner

Marcus Hellner (født 25. november 1985) er en svensk tidligere langrennsløper. Han tok to OL-gull i Vancouver i 2010.

 Karriere 
Hellner debuterte i verdenscupen 7. mars 2006 i en sprint i Borlänge. Han var med på det svenske stafettlaget som tok bronse under VM 2007 i Sapporo, og han kom på 9.-plass på 15 km fri.

Han fikk sitt store gjennombrudd i verdenseliten da han vant åpningsrennet i verdenscupen 2008/09, 15 km fri teknikk i svenske Gällivare. Han vant foran italieneren Pietro Piller Cottrer og nordmannen Petter Northug.

I 2009/2010-sesongen tok han tredjeplassen i verdenscupen sammenlagt.

I OL 2010 i Whistler vant han 30 km duatlon foran Tobias Angerer og Johan Olsson.Mäktig guldspurt av Hellner - Johan Olsson fixade brons Sveriges Radio Hellner vant sin andre olympiske gullmedalje på  4 x 10 km stafett. Han gikk siste etappe på det svenske laget som vant foran Norge og Tsjekkia. De andre på laget var Daniel Rickardsson, Johan Olsson og Anders Södergren. Stafettlaget ble tildelt Svenska Dagbladets gullmedalje (Bragdguldet) for 2010. Denne regnes som svensk idretts høyeste utmerkelse.

Hellner ble i 2010 også tildelt Kongens medalje «för idrottsbragd som skidåkare och OS-guld i 30 km skiathlon och i skidstafett».Medaljförläningar , Sveriges Kungahus, 6. juni 2010.

Under Ski-VM 2011 i Oslo vant han sprinten, foran Petter Northug, med Emil Jönsson på bronseplass. På 2x15 km fellesstart med stilbytte kom han på sjetteplass.

I VM 2015 i Falun gikk Hellner tredje etappe på det svenske laget som tok sølv på 4 x 10 km stafett.


 Verdenscupseire 
 Nr. Dato Sted Distanse 1.   Gällivare15 km fri 2.   Gällivare   15 km fri 3.   Gällivare   4x10 km stafett 4.   Oberhof   3,75 km prolog (Tour de Ski) 5.   Val di Fiemme   9 km fri jaktstart (Tour de Ski) 6.   Québec   15 km fri jaktstart

 Sammenlagtplasseringer i verdenscupen 
 Sesong Totalt Distanse Sprint Poeng Plassering Poeng Plassering Poeng Plassering 2006/07  18  114.  12  81.  6  73. 2007/08  123  53.  62  45.  61  41. 2008/09  354  21.  217  17.  73  35. 2009/10  985  3.  483  3.  182  15. 2010/11  695  7.  365  7.  158  15. 2011/12  1058  4.  536  8.  64  34. 2012/13  630  9.  358  11.  32  53. 2013/14  350  17.  187  15.  11  82. 2014/15  352  19.  256  14.  -  - 2015/16  251  30.  129  27.  18  64. 2016/17  851  6.  453  8.  42  40.

 Referanser 

 Eksterne lenker 


Kategori:Svenske langrennsløpere
Kategori:Olympiske mestere for Sverige
Kategori:Olympiske sølvmedaljevinnere for Sverige
Kategori:Verdensmestere i langrenn
Kategori:Deltakere under Ski-VM 2007
Kategori:Deltakere under Ski-VM 2009
Kategori:Medaljevinnere under Vinter-OL 2010
Kategori:Deltakere for Sverige under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2011
Kategori:Deltakere under Ski-VM 2013
Kategori:Medaljevinnere under Vinter-OL 2014
Kategori:Deltakere for Sverige under Vinter-OL 2014
Kategori:Langrennsløpere under Vinter-OL 2014
Kategori:Deltakere under Ski-VM 2015
Kategori:Personer fra Skövde kommun
Kategori:Fødsler i 1985
Kategori:Deltakere under Ski-VM 2017
Kategori:Deltakere for Sverige under Vinter-OL 2018
Kategori:Langrennsløpere under Vinter-OL 2018
Kategori:Svenske mestere
Kategori:Olympiske medaljevinnere i langrenn